

**Батыс Қазақстан облысы Орал қаласының кейбір құрамдас бөліктерін қайта атау туралы**

Батыс Қазақстан облысы әкімдігінің 2022 жылғы 8 сәуірдегі № 45 және Батыс Қазақстан облыстық мәслихатының 2022 жылғы 8 сәуірдегі № 11-6 бірлескен қаулысы мен шешімі. Қазақстан Республикасының Әділет министрлігінде 2022 жылғы 19 сәуірде № 27631 болып тіркелді

      "Қазақстан Республикасының әкімшілік-аумақтық құрылысы туралы" Қазақстан Республикасының Заңының 11–бабы 4-1) тармақшасына сәйкес, Қазақстан Республикасы Үкіметінің жанындағы Республикалық ономастика комиссиясының 2021 жылғы 23 сәуірдегі қорытындысы негізінде және Орал қаласы халқының пікірін ескере отырып, Батыс Қазақстан облысының әкімдігі **ҚАУЛЫ** **ЕТЕДІ** және Батыс Қазақстан облыстық мәслихаты **ШЕШТІ**:

      1. Батыс Қазақстан облысы Орал қаласының кейбір құрамдас бөліктері:

      М.Мәметова алаңы Батыр қыздар алаңына;

      Московская көшесін Тәуелсіздік көшесіне;

      Мирзоян көшесін Желтоқсан көшесіне;

      Согласия көшесін Шәпет Қоспанов көшесіне;

      Тәуелсіздік көшесін Бисен Жұмағалиев көшесіне;

      Светлая көшесін Базарбай Жұманиязов көшесіне;

      Надежда көшесін Тұяқберді Шәмелов көшесіне;

      Лиственная көшесін Жанғали Набиуллин көшесіне;

      Букетная көшесін Николай Чесноков көшесіне;

      Вольная көшесін академик Сухан Камалов көшесіне;

      Ореховая көшесін Алдияр Рахметов көшесіне;

      Евразийская көшесін Еуразия көшесіне қайта аталсын.

      2. Осы бірлескен қаулы және шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
|
*Батыс Қазақстан облысының әкімі*
 |
*Г. Искалиев*
 |
|
*Мәслихат хатшысы*
 |
*Б. Конысбаева*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК